text: L'IES de l'Escala ofereix als alumnes compensar les faltes lleus amb serveis a la comunitat | Hora Nova
  Inici otros L'IES de l'Escala ofereix als alumnes compensar les faltes lleus amb serveis...
  L'IES de l'Escala ofereix als alumnes compensar les faltes lleus amb serveis a la comunitat
  (ACN).- L'IES El Pedró i l'Ajuntament de l'Escala han posat en marxa un programa pioner que permet que els alumnes amb reiterades faltes lleus no siguin expulsats durant uns dies, sinó que puguin compensar-les amb serveis socials en benefici de la comunitat. Aquestes feines es desenvoluparan a través del Centre de Dia de l'Escala, la residència Els Pins i Càritas i consistiran, entre altres opcions, a ajudar en la distribució d'aliments, participar en tallers o implicar-se en les activitats d'animació dels residents. La possibilitat de compensar conductes amb serveis socials, però, no s'ofereix en cas de faltes molt greus.
  L'anomenat projecte 'Aprenentatge i comunitat' és de participació voluntària i es proposa als alumnes i a les famílies, que ja l'han valorat positivament. De forma inicial, els serveis a la comunitat es desenvoluparan un dimecres a la tarda cada quinze dies, de manera que cada tarda dedicada a tasques de serveis socials compensarà dues conductes -nou és la xifra que duu a l'expulsió.